
Az én képem, az énképem? – avagy az introvertált vonások megnyilvánulása a Facebookon

Vajon valós képet mutatunk magunkról a virtuális világon keresztül vagy szociális szabályok által meghatározott karakter keretein belül alkotjuk meg internetes profilunk? Kutatásunk a reális énkép megjelenítésének torzításait és valós jellemzőit vizsgálja Facebook profilok alapján, az introvertált személyek, s ezek interiorizált vonásainak valós, illetve torzított felszíni megnyilvánulásait. A személyiségvonások mérésére az Eysenck Személyiség kérdőív (Eysenck, 1985) extraverzió és szociális konformitás alskáláit alkalmaztuk, valamint egy saját kidolgozású, a Facebook felhasználással kapcsolatos kérdőívet, illetve a Youarewhatyoulike (Kosinki, Stillwell és Graepel, 2013) Facebook applikációt. Ezt követően megvizsgáltuk az introvertált Facebook felhasználók profiljának felismerhetőségét, reál és humán szakos hallgatók és diákok körében. Eredményeinkben összegezzük a vizsgált introvertált személyeknél jelentkező személyiségvonások közti differenciákat és hasonlóságokat, a párhuzamba vont reális és virtuális világ mentén, figyelembe véve szociális konformitásuk mértékét, és a kísérleti személyek szakterületének humán beállítottságát.

